Ripoti o Fuafuaga Faasinotonu ma Faatinoga

1 Iulai 2022 i le 30 Iuni 2023

Fuafuaga Faata’atia mo Tagata e iai A’afiaga Tumau Ausetalia 2021-2031

O lenei pepa, Ripoti o Fuafuaga Faasinotonu ma Faatinoga, 1 Iulai 2022 i le 30 Iuni 2023, Fuafuaga Faata’atia mo Tagata e iai A’afiaga Tumau 2021-2031 o loo laiseneina i lalo o le Creative Commons Attribution 4.0 Laisene Faavāomalo, se’i vagana ai le:

* Fuafuaga Faata’atia mo Tagata e iai A’afiaga Tumau 2021-2031 tagāvai ma faailoga
* Ni meatōtino nisi vaega lona tolu
* So’o se itu’aiga ata ma/poo ata pu’e.

Mo nisi faamatalaga i lenei CC ma laisene, o loo fofolaina atu a le Creative Commons i le itulau ‘upega tafa’ilagi:

<https://creativecommons.org/licenses/by/4.0/legalcode>

Faailoaina o lē ana meatōtino

O le fa’aaogaina atoa poo se vaega o lenei pepa, e tatau ona aofia ai le faailoaina o lē ana meatōtino: © Malo Taupulega o Ausetalia (Matagaluega o ‘Au’aunaga Lautele) 2023

Mo faamatalaga e faatatau i nei tu’utu’uga o le aiā e fa’aaogaina ai (copyright), e mafai ona faafeso’ota’i le Matagaluega o ‘Au’aunaga Lautele:

I le imeli: [communication@dss.gov.au](mailto:communication@dss.gov.au)

I le meli lafo: Corporate Communication and Media Relations Branch Department of Social Services, GPO Box 9820, Canberra ACT 2601

# Lisi o Mata’upu

[Faamatalaga Tomua 2](#_Toc153387744)

[La’asaga alualu i luma i le Atunu’u 6](#_Toc153387745)

[Fuafuaga Faasinotonu ma Faatinoga mo Galuega 9](#_Toc153387746)

[Fuafuaga Faasinotonu ma Faatinoga mo Uiga o Tagata Lautele 11](#_Toc153387749)

[Fuafuaga Faasinotonu ma Faatinoga Tausaga Amata o Fanau 14](#_Toc153387752)

[Fuafuaga Faasinotonu ma Faatinoga Saogalemu 17](#_Toc153387755)

[Fuafuaga Faasinotonu ma Faatinoga Puleaina o Faalavelave Faafuase’i 20](#_Toc153387758)

[Faatinoga o Galuega 24](#_Toc153387761)

[Tagata faigaluega e iai a’afiaga tumau i galuega a le malo i Queensland 25](#_Toc153387762)

[Galuega Faata’ita’i 26](#_Toc153387763)

[Komesina A’afiaga Tumau Tasmania 27](#_Toc153387764)

[Faavaeina o a’oga faata’ita’i mo tiute faamātua e ‘ese ai 29](#_Toc153387765)

[Polokalame Aboriginal Nofoaga mo Tamaiti ma Aiga (ACFC) 30](#_Toc153387766)

[Fesoasoani lagolago mo Amioga ma le faaitiitia ma soloia o faiga saisai sa’olotoga 32](#_Toc153387767)

[Fonotaga i Faalavelave Faafuase’i e tatau ona faitaulia ai ma ‘au’aunaga i a’afiaga tumau 34](#_Toc153387768)

[Tali i Faalavelave o Sāuaga i Aiga o Tagata ma A’afiaga Tumau 36](#_Toc153387769)

[Fale Lafitaga Nofoaga ma Fesoasoani Lagolago 37](#_Toc153387770)

[ACT Polokalame Tagata So’otaga 38](#_Toc153387771)

[Polokalame Faitaulia Faaitiitia o Tulaga Lamatia mai Faalavelave o Tagata ma A’afiaga Tumau 39](#_Toc153387772)

[Va’ai aotelega i la’asaga alualu i luma talu mai le Aso 3 Tesema 2021 41](#_Toc153387773)

# Faamatalaga Tomua

*O Fuafuaga Faata’atia mo Tagata e iai A’afiaga Tumau i Ausetalia 2021-2031* (ADS) o loo fofola atu ai fuafuaga mo suiga i le soifua o tagata e iai a’afiaga tumau i le isi 10 tausaga o lumana’i.

I lalo o le Fuafuaga Faata’atia (ADS), o Fuafuaga Faasinotonu ma Faasinoga (TAPS), e fa’aaoga e taula'i ai le va’ai i le vā o le tasi ma le 3 tausaga ina ia ‘ausia tulaga mana'omia e faaleleia atili ai soifuaga o tagata e iai a’afiaga tumau.

O TAP ta’itasi e faatonuina ma faamaonia e minisita uma o matagaluega i mata’upu i a’afiaga tumau i Ausetalia, ma e aofia ai fuafuaga e faatino ma faamaopoopoina e soo se faigamalo.

O le ripoti lona lua lenei faaletausaga i TAPS. O loo fausia i luga o la’asaga alualu i luma na lipotia i le tausaga muamua o ADS ma e aofia ai le periota 1 Iulai 2022 i le 30 Iuni 2023.

Ae ui o loo molimauina i le vaega lenei o TAPS ni faai’uga manuia, o loo iai pea nisi vaega o loo lipotia mai le iai o ni faatuai.

O le isi ripoti e soso’o nei o TAPS, o le ripoti mulimuli lea mo le vaega lenei o TAPS. O le Malo Taupulega i Ausetalia, atoa ai faigamalo setete ma teritori, ua amata ona galulue i le iloiloina o le isi vaega o TAPS e soso’o nei.

O Fuafuaga Faasinotonu ma Faatinoga (TAPS) e 5 na tatala aloa’ia ma ADS i le Aso 3 Tesema 2021 o:

* [Galuega](https://www.disabilitygateway.gov.au/document/3151)
* [Uiga](https://www.disabilitygateway.gov.au/document/3141) faaalia o tagata lautele
* [Tausaga Amata i Olaga o Fanau](https://www.disabilitygateway.gov.au/document/3146)
* [Saogalemu](https://www.disabilitygateway.gov.au/document/3176)
* [Puleaina o faalavelave faafuase’i](https://www.disabilitygateway.gov.au/document/3181)

**Lipotia o TAPs**

I lalo o ADS, ua iai le ta’utinoga a faigamalo uma e faia ripoti au’ili’ili ma va’aia ina ia mautinoa ai o loo manino ma ūia faiga amiotonu ma lelei e faaleleia atili ai le soifua o tagata e iai a’afiaga tumau.

O le ripoti faaletausaga o TAPS e maua ai se va’aiga i le la’asaga alualu i luma i mea o loo faia e faigamalo e faatinoina ma tulei ai i luma galuega ma faai’uga manuia o TAPS. O ripoti o TAPS e faasalalauina ta’i tausaga e aga tutusa ma le tausaga faaletupe, ia feagai ma mana’oga o le faaleleia atili o ripoti i lalo o ADS.

O le ripoti faaletausaga muamua o TAPS (1st TAPs Ripoti), na faasalalauina i le Aso 22 Novema 2022 ma aofia ai le periota mai le aso na tatala ai 3 Tesema 2021 i le Aso 30 Iuni 2022.

**O le Ripoti**

O le ripoti faaletausaga lona lua (2nd TAPs Ripoti) o loo fausia i luga o la’asaga alualu i luma i le tausaga muamua o ADS ma e aofia ai le periota 1 Iulai 2022 i le 30 Iuni 2023. O faamatalaga fou na aoina mai i faigamalo uma; Malo Taupulega Ausetalia, setete ma teritori ma aofia ai se va’aiga faapitoa i nisi o galuega faatino.

E lua pepa o loo vaevaeina ai le Ripoti; o le Ripoti lona lua TAPS ma se pepa faapipi’i iai.

O le Ripoti lona lua o TAPS e maua atu ai se va’aiga lautele, numera faamaumauina ma ni siata. E aofia ai fo’i ma ni faata’ita’iga e faailoa atu ai auala o loo faatinoina ai ma mata’itū la’asaga alualu i luma o galuega. E aofia ai fo’i i le ripoti se va’aiga lautele i la’asaga alualu i luma o ADS talu ona tatalaina aloa’ia (periota o Tesema 2021 ia Iuni 2023).

O le pepa faapipi’i e maua atu ai se faamatalaga i le tulaga alualu i luma e tau mai i le Aso 30 Iuni 2023 ma se faamatalaga i isi galuega faatino e 374 o totoe ma o latou tulaga alualu i luma.

**Mae’a** Na mae’a atoa le galuega faatino i le va o 1 Iulai 2022 ma 30 Iuni 2023.

**Gasolo lelei** O loo sologa lelei le galuega faatino e tusa ai ma fuafuaga.

**Nai faatuai** O loo faagasolo pea le galuega faatino, peita’i o loo faatuai mai le taimi na fuafuaina

**Taofia** Na amata pe na fuafua e amata le galuega faatino, ae ua taofia.

**Amata i le lumana’i** Na faamoemoe e amata le galuega faatino i tua mai o le Aso 30 Iuni 2023.

**N/A** Na mae’a le galuega faatino e le’i o’o i le Aso 30 Iuni 2023.

O loo maua atu fo’i i le pepa faapipi’i le tulaga o galuega faatino mai le Ripoti muamua o TAPS e fai ma faatusatusaga. O galuega faatino uma o loo so’o faatasi ma ona Faiga Faavae i le ADS.

Mo nisi faamatalaga i ADS, e aofia ai TAPs, e maua i le [www.disabilitygateway.gov.au/ads](http://www.disabilitygateway.gov.au/ads)

# La’asaga alualu i luma i le Atunu’u

O le va’ai taula’i o le ripoti mo le periota o ripoti 2022-2023, e faasino tonu i la’asaga alualu i luma o galuega faatino e 374 ia na totoe mai (le’i mae’a) mai le periota o ripoti 2021-2022. E ui o la’asaga alualu i luma mo le periota lenei o ripoti na molimauina ai se si’itaga i le aofa’i o galuega faatino na faamae’aina pe a faatusa i le periota o ripoti 2021-2022, e iai ni TAPS se lua na molimauina le iai o ni faatuai i le faia o nisi o galuega faatino, pe na taofia.

I se va’aiga vave, i la’asaga alualu i luma i le atunu’u atoa i TAPS uma e 5 e aofia ai galuega faatino e 374 na totoe mai i le periota o ripoti 2022-2023, na iloa ai:

* **310 (83%)** galuega faatino na lipotia ua mae’a pe o loo gasolo lelei i le
  + **101 (27%)** galuega faatino ua mae’a, ma
  + **209 (56%)** galuega faatino gasolo lelei.
* **64 (17%)** galuega faatino na lipotia le faatuai ona o ni mafua’aga, taofia lē tumau pe ua fuafua se aso amata i le lumana’i.

O faigamalo ta’itasi nei na faamauina a latou faai’uga o i lalo:

* O le Australian Capital Territory na aupito maualuga le pasene o galuega faatino na faamae’aina i le **58%**
* O le Northern Territory na aupito maualuga le pasene o galuega faatino na gasolo lelei i le **79%**
* O Vitoria ma Western Australia na faamauina le **96%** o galuega faatino na faamaea’ina ma le **97%** o galuega faatino o loo gasolo lelei
* O le Malo Taupulega Ausetalia ma le malo setete o New South Wales na aupito maualuga le pasene o galuega faatino na faatuai i le **31%** ma galuega faatino taofia i le **35%**.

Na faaalia e faigamalo o nisi o mafua’aga o le faatuai poo le taofia lē tumau ona o le fa’aauau pea o a’afiaga e pei ona maolimauina i tausaga ua tuana’i, e pei o le KOVITI-19 poo le faatali mo faai’uga mai iloiloga e pei o le Komisi Su’esu’e i Sāuaga, Faiga Faatāutala, Tu’ulafoa’ina ma le Fa’afaigaluega pologa o Tagata e iai A’afiaga Tumau ma le iloiloga i le NDIS. O isi mafua’aga o le faatuai pe taofia e aofia ai le suia o taimi faatulagaina ina ia fetaui ma isi galuega a matagaluega a le malo e pei o le Fuafuaga Faata’atia mo le ‘Otisi (Autism) ma Fuafuaga Faata’atia o Tausaga Amata; ma i nisi o taimi o le feutaga’iga o tulaga ma taunu’u i maliega e fefa’asoaa’i faamaumauga i le vā o faigamalo ua ‘umi atu taimi e alu ai.

**La’asaga alualu i luma i le Atunu’u**

Mo le periota 1 Iulai 2022 i le 30 Iuni 2023, o le tele lava o TAPs na lipotia mai le 80% pe sili atu o galuega faatino na mae’a ona faia pe o loo gasolo lelei i le periota o ripoti. O le TAP mo Pulega o Faalavelave Faafuase’i na aupito maualuga le tulaga i galuega faatino na mae’a pe o gasolo lelei i le 93%. O le TAP mo le Saogalemu na aupito maualalo le aofa’i na mae’a pe o gasolo lelei i le 74%, ae tulaga lua i le aofa’i o galuega faatino na faamaea’ina i le 29%.

**Siata 1: TAPs la’asaga alualu i luma mo le periota o ripoti 2022-2023**

|  |  |  |  |  |  |  |
| --- | --- | --- | --- | --- | --- | --- |
| **Malō** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Aus Gov | 12 | 23 | 16 | 1 | 2 | 54 |
| NSW | 3 | 25 | 12 | 3 | 0 | 43 |
| VIC | 18 | 30 | 2 | 0 | 0 | 50 |
| QLD | 14 | 28 | 4 | 0 | 0 | 46 |
| WA | 10 | 20 | 1 | 0 | 0 | 31 |
| SA | 13 | 31 | 7 | 2 | 1 | 54 |
| TAS | 5 | 13 | 8 | 0 | 0 | 26 |
| ACT | 21 | 12 | 3 | 0 | 0 | 36 |
| NT | 5 | 27 | 1 | 1 | 0 | 34 |
| **Aofa'i o le Atunuu** | **101** | **209** | **54** | **7** | **3** | **374** |
| **Pasene** | **27%** | **56%** | **14%** | **2%** | **1%** |  |

**Siata 2: La’asaga alualu i luma o galuega faatino e 374 o TAP ma o latou tulaga i le periota o ripoti 2022-2023**

| **TAP** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| --- | --- | --- | --- | --- | --- | --- |
| **Galuega** | 17 | 47 | 9 | 0 | 0 | 73 |
| **Amioga a le Nuu** | 20 | 33 | 10 | 0 | 0 | 63 |
| **A'oga Amata** | 20 | 43 | 7 | 3 | 1 | 74 |
| **Saogalemu** | 34 | 52 | 25 | 4 | 2 | 117 |
| **Puleaina o Faalavelave Faafuase'i** | 10 | 34 | 3 | 0 | 0 | 47 |
| **Aofa'i** | **101** | **209** | **54** | **7** | **3** | **374** |
| **Pasene** | **27%** | **56%** | **14%** | **2%** | **1%** |  |

Maitau: O pasene e ono lē atoa le 100 ona e faitau i le tesimale soso’o i luga.

# Fuafuaga Faasinotonu ma Faatinoga mo Galuega

## Faamatalaga Tomua

O le TAP o Galuega na faavaeina e tuleia la’asaga alualu i luma i lalo o le Fuafuaga Faata’atia le ADS o Tulaga ‘Ausia o Galuega ma le Mautū i Tupe Maua.

O le Tulaga ‘Ausia lea o loo faamoemoe ia maua ai e tagata e iai a’afiaga tumau le tuto’atasi i le tamao’aiga, e mafai ai ona latou faia fuafuaga mo le lumana’i, ma filifiliga sa’oloto i o latou lava soifuaga.

O se tasi o vaega tāua o le mautū i le tamao’aiga o galuega, ma o le TAP lea e telē lona sao i le tuleia o lea tulaga ‘ausia.

I lalo o le TAP o Galuega, e 73 galuega faatino na lipotia i faigamalo i le Malo Taupulega Ausetalia, setete ma teritori i le periota 2022-2023 o ripoti.

E aofia ai galuega faatino e ofoina ai galuega faata’ita’i e feso’ota’i ai tagata e iai a’afiaga tumau ma galuega o loo ‘uti’uti ai ‘aufaigaluega ma tomai, ma tulei ai i luma le auai o tagata e iai a’afiaga tumau i galuega lautele ma faaleleia atili ai polokalame o galuega.

## Sini

1. Si’itia le aofa’i o galuega mo tagata e iai a’afiaga tumau.

2. Faaleleia atili le gasologa o tupulaga e iai a’afiaga tumau mai a’oga i galuega.

**TAP Galuega**

Siata 3: TAP Galuega – la’asaga alualu i luma o galuega faatino e faigamalo i le 2022-2023

|  |  |  |  |  |  |  |
| --- | --- | --- | --- | --- | --- | --- |
| **Malō** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Aus Gov | 2 | 5 | 2 | 0 | 0 | 9 |
| NSW | 0 | 4 | 2 | 0 | 0 | 6 |
| VIC | 5 | 12 | 1 | 0 | 0 | 18 |
| QLD | 3 | 6 | 0 | 0 | 0 | 9 |
| WA | 1 | 5 | 1 | 0 | 0 | 7 |
| SA | 1 | 7 | 2 | 0 | 0 | 10 |
| TAS | 2 | 1 | 1 | 0 | 0 | 4 |
| ACT | 3 | 2 | 0 | 0 | 0 | 5 |
| NT | 0 | 5 | 0 | 0 | 0 | 5 |
| **Aofa'i o le Atunuu** | **17** | **47** | **9** | **0** | **0** | **73** |

Siata 4: TAP Galuega – la’asaga alualu i luma o galuega faatino e faatusa i sini i le 2022-2023

|  |  |  |  |  |  |  |
| --- | --- | --- | --- | --- | --- | --- |
| **Sini** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Sini 1 | 12 | 28 | 8 | 0 | 0 | 48 |
| Sini 2 | 5 | 19 | 1 | 0 | 0 | 25 |
| **Aotelega** | **17** | **47** | **9** | **0** | **0** | **73** |

# Fuafuaga Faasinotonu ma Faatinoga mo Uiga o Tagata Lautele

## Faamatalaga Tomua

O le TAP Uiga o Tagata Lautele, na faavaeina e tulei ai la’asaga alualu i luma i lalo o Fuafuaga Faata’atia le ADS o Tulaga ‘Ausia i Uiga Faaalia o tagata i alaalafaga.

O le ‘autu o lea Tulaga ‘Ausia, o le fia faaleleia atili o uiga faaalia o tagata lautele ina ia mafai ai e tagata e iai a’afiaga tumau ona maua aiā tutusa atoa, faitaulia i totonu ma auai faatasi i se alaalafaga.

I lalo o le TAP Uiga o Tagata Lautele, e 63 galuega faatino i faigamalo uma i Ausetalia, setete ma teritori ma o loo aofia uma i ripoti mo le periota 2022-2023.

E aofia ai galuega faatino e faaosofia ai le faamalosi ma mautinoa i tagata e iai a’afiaga tumau i tofiga taualoa i galuega, auai i mafutaga faa-alaalafaga ma a’oa’oga, faamaopoopoina o lomiga ma faamatalaga e fesoasoani ai i tagata faigaluega e si’itia lo latou malamalama i tagata e iai a’afiaga tumau.

## Sini

1. E faatāuaina e pule o galuega le sao o tagata e iai a’afiaga tumau i le ‘aufaigaluega atoa i le atunu’u, ma amana’ia faamanuiaga e maua i le faafaigaluegaina o tagata e iai a’afiaga tumau
2. O tagata faigaluega i tofiga taualoa o le a mafai ona talia lelei ma le mautinoa tagata e iai a’afiaga tumau.
3. Si’itia le aofa’i o tagata e iai a’afiaga tumau i le vasega o pule ma ta’ita’i vaega i galuega.
4. Faaleleia atili uiga faaalia o tagata lautele ina ia atagia ai Faamuamua i le Faiga Faavae i lalo o le Fuafuaga Faata’atia.

**TAP Uiga o Tagata Lautele**

Siata 5: TAP Uiga o Tagata Lautele – la’asaga alualu i luma o galuega faatino a faigamalo i le 2022-2023

|  |  |  |  |  |  |  |
| --- | --- | --- | --- | --- | --- | --- |
| **Malō** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Aus Gov | 2 | 1 | 0 | 0 | 0 | 3 |
| NSW | 0 | 8 | 2 | 0 | 0 | 10 |
| VIC | 3 | 6 | 1 | 0 | 0 | 10 |
| QLD | 6 | 6 | 0 | 0 | 0 | 12 |
| WA | 1 | 2 | 0 | 0 | 0 | 3 |
| SA | 1 | 3 | 1 | 0 | 0 | 5 |
| TAS | 1 | 0 | 4 | 0 | 0 | 5 |
| ACT | 5 | 3 | 2 | 0 | 0 | 10 |
| NT | 1 | 4 | 0 | 0 | 0 | 5 |
| **Aofa'i o le Atunuu** | **20** | **33** | **10** | **0** | **0** | **63** |

Siata 6: Uiga o Tagata Lautele – la’asaga alualu i luma o galuega faatino faatusa i sini i le 2022-2023

|  |  |  |  |  |  |  |
| --- | --- | --- | --- | --- | --- | --- |
| **Sini** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Sini 1 | 2 | 5 | 0 | 0 | 0 | 7 |
| Sini 2 | 4 | 10 | 4 | 0 | 0 | 18 |
| Sini 3 | 4 | 3 | 0 | 0 | 0 | 7 |
| Sini 4 | 10 | 15 | 6 | 0 | 0 | 31 |
| **Aotelega** | **20** | **33** | **10** | **0** | **0** | **63** |

# Fuafuaga Faasinotonu ma Faatinoga Tausaga Amata o Fanau

## Faamatalaga Tomua

O le TAP Tausaga Amata o Fanau na faavaeina e tulei ai la’asaga alualu i luma i lalo Fuafuaga Faata’atia ADS ma Tulaga ‘Ausia o le Soifua Maloloina ma Manuia: A’oga ma le A’oa’oina; Aiga Maopoopo ma Alaalafaga; Fesoasoani Lagolago i Tagata ma Alaalafaga.

O le ‘autū o nei Tulaga ‘Ausia ina ia mafai ai e tagata e iai a’afiaga tumau ona maua se tulaga aupito maualuga i le ‘ausia o le soifua maloloina ma manuia i o latou soifuaga; ‘ausia tulaga e o’o iai le taumafai i a’oga ma le a’oa’oina; nonofo i aiga e faitaulia ai, fale ua fausia faapitoa e faigofie ona feoa’i ai ma mafuta ma tagata lautele; mafai ona latou mauaina fesoasoani lagolago e tulei ai lo latou mafaia ona ola tuto’atasi ma sa’oloto i o latou alaalafaga.

I lalo o le TAP Tausaga Amata o Fanau, e 74 galuega faatino i faigamalo uma i Malo Taupulega i Ausetalia, setete ma teritori o loo lipotia i le periota 2022-2023.

E aofia ai galuega faatino i le faavaeina o lomiga ma faamatalaga, faamaopoopoina o faalapotopotoga lagolago, fesoasoani lagolago i mātua ma ‘au tausi, tuleia faiga tala feagai i le taliaina o tagata uma i a’oga amata, a’oga i tausaga amata o fanau ma tausiga.

## Sini:

1. Ia mafai ona faailoa vave a’afiaga tumau o le soifua poo popolega i le tuputupua'e ma atina'e ta’iala manino ma vave i le mauaina o avanoa talafeagai i fesoasoani lagolago.
2. Faamalosia le agava’a ma le gafatia o ‘au’aunaga tāua ma polokalame autū e lagolagoina mātua ma le ‘au tausi ina ia faia filifiliga faavae i le silafia mo se tamaititi.
3. Faamalosia se lagona malosi o le taliaina ma faitaulia ma ia maua avanoa mo mātua, le ‘au tausi ma fanau ina ia fausia feso’ota'iga ma nisi e pei o i latou, e aofia ai Tagata Aboriginal ma Atumotu o Torres Strait ma mātua ma ‘au tausi e ‘ese’ese aganuu ma gagana.

**TAP Tausaga Amata o Fanau**

Siata 7: TAP Tausaga Amata o Fanau – la’asaga alualu i luma o galuega faatino e faigamalo i le 2022-2023

|  |  |  |  |  |  |  |
| --- | --- | --- | --- | --- | --- | --- |
| **Malō** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Aus Gov | 3 | 3 | 4 | 1 | 0 | 11 |
| NSW | 1 | 2 | 0 | 2 | 0 | 5 |
| VIC | 2 | 2 | 0 | 0 | 0 | 4 |
| QLD | 2 | 7 | 0 | 0 | 0 | 9 |
| WA | 1 | 4 | 0 | 0 | 0 | 5 |
| SA | 7 | 6 | 1 | 0 | 1 | 15 |
| TAS | 1 | 3 | 2 | 0 | 0 | 6 |
| ACT | 2 | 3 | 0 | 0 | 0 | 5 |
| NT | 1 | 13 | 0 | 0 | 0 | 14 |
| **Aofa'i o le Atunuu** | **20** | **43** | **7** | **3** | **1** | **74** |

Siata 8: TAP Tausaga Amata o Fanau – la’asaga alualu i luma faatusa i sini mo le 2022-2023

|  |  |  |  |  |  |  |
| --- | --- | --- | --- | --- | --- | --- |
| **Sini** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Sini 1 | 9 | 17 | 2 | 2 | 1 | 31 |
| Sini 2 | 9 | 17 | 2 | 1 | 0 | 29 |
| Sini 3 | 2 | 9 | 3 | 0 | 0 | 14 |
| **Aotelega** | **20** | **43** | **7** | **3** | **1** | **74** |

# Fuafuaga Faasinotonu ma Faatinoga Saogalemu

## Faamatalaga Tomua

O le TAP Saogalemu na faavaeina e tulei ai la’asaga alualu i luma i Tulaga ‘Ausia o Fuafuaga Faata’atia le ADS, mo le Saogalemu, Aiā Tatau ma Faamasinoga Tonu.

O le autū o lenei Tulaga ‘Ausia ina ia mautinoa ai ona faalauiloa, taofimau ma puipuia aiā tatau a tagata e iai a’afiaga tumau, ma lagona e tagata e iai a’afiaga tumau le saogalemu ma faafiafiaina i lo latou tulaga tutusa ma isi tagata i luma o le tulafono.

I lalo o le TAP Saogalemu, e 117 galuega faatino a faigamalo uma i Ausetalia, setete ma teritori o loo lipotia i le periota lenei 2022-2023 o ripoti.

E aofia ai faatinoga e lagolago i le faailoaina o tagata e iai a’afiaga tumau o loo i se tulaga lamatia, silasila i auala e faafetaui ai tulafono ma faiga faavae i le atunu’u atoa, ma faaleleia atili ‘au’aunaga ma fesoasoani lagolago i tagata o loo i tulaga lamatia.

## Sini

1. Fausia le mafai e faailoa ma tali atu ai i tulaga lamatia ma puipuiga mai mea tutupu e ono a’afia ai se tagata e iai a’afiaga tumau, pe ono āfaina ai i se tulaga lamatia.
2. Faamautinoa o ‘au’aunaga masani ma faapitoa e maua mai ai puipuiga talafeagai ma agatatau mo tagata e iai a’afiaga tumau o loo a’afia pe i se tulaga lamatia e ono afaina ai.
3. Faamalosia le fuafuaina o ‘au’aunaga uma a faigamalo ma fesoasoani lagolago latou te ofoina mo tagata e iai a’afiaga tumau ma o loo i se tulaga lamatia e āfaina ai.
4. Faaitiitia ma soloia le fa’aaogaina o faiga saisai sa’olotoga i totonu o ‘au’aunaga uma a le malo.
5. Fausia le tulaga mafaia o se tagata ma puipuiga masani (e pei o fesoasoani lagolago faasamasamanoa ma puipuiga e pei o so’otaga ma aiga ma tagata lautele) o tagata e iai a’afiaga tumau.

**TAP Saogalemu**

Siata 9: TAP Saogalemu – la’asaga alualu i luma a faigamalo i le 2022-2023

|  |  |  |  |  |  |  |
| --- | --- | --- | --- | --- | --- | --- |
| **Malō** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Aus Gov | 5 | 4 | 8 | 0 | 2 | 19 |
| NSW | 1 | 9 | 7 | 1 | 0 | 18 |
| VIC | 6 | 8 | 0 | 0 | 0 | 14 |
| QLD | 3 | 6 | 4 | 0 | 0 | 13 |
| WA | 5 | 6 | 0 | 0 | 0 | 11 |
| SA | 3 | 7 | 3 | 2 | 0 | 15 |
| TAS | 0 | 6 | 1 | 0 | 0 | 7 |
| ACT | 9 | 4 | 1 | 0 | 0 | 14 |
| NT | 2 | 2 | 1 | 1 | 0 | 6 |
| **Aofa'i o le Atunuu** | **34** | **52** | **25** | **4** | **2** | **117** |

Siata 10: TAP Saogalemu – la’asaga alualu i luma e faatusa i sini i le 2022-2023

|  |  |  |  |  |  |  |
| --- | --- | --- | --- | --- | --- | --- |
| **Sini** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Sini 1 | 5 | 7 | 4 | 0 | 1 | 17 |
| Sini 2 | 10 | 11 | 4 | 0 | 0 | 25 |
| Sini 3 | 12 | 23 | 11 | 1 | 1 | 48 |
| Sini 4 | 4 | 10 | 5 | 2 | 0 | 21 |
| Sini 5 | 3 | 1 | 1 | 1 | 0 | 6 |
| **Aotelega** | **34** | **52** | **25** | **4** | **2** | **117** |

# Fuafuaga Faasinotonu ma Faatinoga Puleaina o Faalavelave Faafuase’i

## Faamatalaga Tomua

O le TAP Puleaina o Faalavelave Faafuase’i na faavaeina i lalo o Fuafuaga Faata’atia ma Tulaga ‘Ausia o ADS o le Soifua Maloloina ma Soifuaga Manuia.

O le autū o lenei Vaega o Tulaga ‘Ausia, ia mautinoa ai o tagata e iai a’afiaga tumau e tatau ona mauaina tulaga ‘ausia i se maualuga e mafai ai i le soifua maloloina ma manuia i o latou soifuaga atoa.

I lalo o le TAP Puleaina o Faalavelave Faafuase'i, e 47 galuega faatino i faigamalo uma Malo Taupulega i Ausetalia, setete ma teritori o loo lipotia mo le periota 2022-2023.

E aofia ai galuega faatino e sa’ili manatu faaalia mai tagata e iai a’afiaga tumau ma isi lālā o ‘au’aunaga, iloilo ma faaleleia fuafuaga e tali atu ai i faalavelave faafuase'i ma tapenaga e faitaulia ai tagata e iai a’afiaga tumau, ma faaleleia fesoota'iga i taimi o faalavelave faafuase'i.

## Sini

1. Faamautinoa o faagasologa o fuafuaga e faatatau i faalavelave/faalavelave faafuase'i ma iloiloga i le faavaeina ma puleaina o fuafuaga e tali ai i le puleain o faalavelave/faalavelave faafuase'i, e tatau ona auai faatasi iai ma tagata e iai a’afiaga tumau.
2. Faamautinoa le faitaulia ai i le pulega o faalavelave/faalavelave faafuase'i, tapenaga ma fuafuaga i mea toe faaleleia, le soifua maloloina ma manuia o tagata e iai a’afiaga tumau, ae le’i tupu, taimi o le faalavelave ma ina ua mae’a le faalavelave faafuase’i.

**TAP Puleaina Faalavelave Faafuase’i**

Siata 11: TAP Puleaina Faalavelave Faafuase’i – la’asaga alualu i luma a faigamalo 2022-2023

|  |  |  |  |  |  |  |
| --- | --- | --- | --- | --- | --- | --- |
| **Malō** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Aus Gov | 0 | 10 | 2 | 0 | 0 | 12 |
| NSW | 1 | 2 | 1 | 0 | 0 | 4 |
| VIC | 2 | 2 | 0 | 0 | 0 | 4 |
| QLD | 0 | 3 | 0 | 0 | 0 | 3 |
| WA | 2 | 3 | 0 | 0 | 0 | 5 |
| SA | 1 | 8 | 0 | 0 | 0 | 9 |
| TAS | 1 | 3 | 0 | 0 | 0 | 4 |
| ACT | 2 | 0 | 0 | 0 | 0 | 2 |
| NT | 1 | 3 | 0 | 0 | 0 | 4 |
| **Aofa'i o le Atunuu** | **10** | **34** | **3** | **0** | **0** | **47** |

Siata 12: TAP Puleaina Faalavelave Faafuase’i – la’asaga alualu i luma e faatusa i sini 2022-2023

|  |  |  |  |  |  |  |
| --- | --- | --- | --- | --- | --- | --- |
| **Sini** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Sini 1 | 6 | 17 | 1 | 0 | 0 | 24 |
| Sini 2 | 4 | 17 | 2 | 0 | 0 | 23 |
| **Aotelega** | **10** | **34** | **3** | **0** | **0** | **47** |

# Faatinoga o Galuega

Na galulue faigamalo uma i le taimi atoa o le periota o ripoti e tulei atili le la’asaga alualu i luma o galuega faatino i lalo o TAPs.

O le vaega e soso’o nei e maua atu ai faata’ita’iga ua filifilia mai TAPs ta’itasi, ma faigamalo ta’itasi i galuega faatino na ‘ausia ma auala na fesoasoani ai nei galuega faatino i le faaleleia atili o tulaga ‘ausia o tagata e iai a’afiaga tumau.

## Tagata faigaluega e iai a’afiaga tumau i galuega a le malo i Queensland

**Faigamalo:** Queensland

**Fuafuaga Faasinotonu ma Faatinoga:** Galuega

**TAP sini:** 1. Si’itia le aofa’i o galuega mo tagata e iai a’afiaga tumau

**Faatinoga:** 1.4 Faavae le isi fuafuaga a le Setete mo tagata e iai a’afiaga tumau i le galulue faatasi ma le Queensland Working Party, e taula’i le va’ai i avanoa mo galuega mo tagata e iai a’afiaga tumau.

**Faasinoga:**

* O le fuafuaga fou mo tagata e iai a’afiaga tumau e aofia ai le va’ai taula’i i avanoa mo tagata e iai a’afiaga tumau.
* O le aofa’i o tagata e iai a’afiaga tumau i Queensland ua auai i galuega na molimauina se si’itaga i galuega a le malo atoa ai pisinisi tuma’oti.

**Tulaga:** Mae’a

**Faamatalaina:**

[*Fuafuaga Faata’atia A’afiaga Tumau i Queensland 2022-27: ‘Au Faatasi, e lelei atu mo Queensland*](http://www.qld.gov.au/qld-disability-plan)(QDP) na faasalalauina ia Novema 2022. O le QDP le ogatotonu o le uili e faatavilia fuafuaga uma a le malo i Queensland i lalo o le *Fuafuaga Faata’atia A’afiaga Tumau 2021-2023* (ADS) ma na fausia faatasi ma tagata e iai a’afiaga tumau.

E fa’aaoga e le QDP tulaga ‘ausia e fitu o ADS, ma o se vala’au mo galuega faatino i vaega uma o le malo atoa ai pisinisi ma tagata lautele ina ia ta’utino ai lo latou faitaulia o tagata uma i Queensland.

Ua ta’utino e le faigamalo i Queensland le ofoina o ana galuega faatino i lalo o Fuafuaga Faasinotonu ma Faatinoga e faaleleia atili ai le mauaina o avanoa i a’oga, galuega ma fale talafeagai ma se sosaiete e lē faatua’oia ma faitau ila ai i nisi.

O le QDP e ta’iala i le faavaeina Fuafuaga Faata’atia o A’afiaga Tumau (DSPs). O faatonu sili uma o matagaluega a le malo Queensland ua iai le tiute faamalosia i le tulafono i le faavaeina o se DSP. Ua amana’ia e le malo Queensland e lē gata i fale faigaluega ma nofoaga o ‘au’aunaga e faitaulia ai tagata uma, o faalapotopotoga e lē pulea e le malo (NGOs), e mafai fo’i ona silasila i le faavaeina o fuafuaga faata’atia mo a’afia tumau ma lipoti i tulaga ‘ausia ma aofa’i o tagata e iai a’afiaga tumau o loo latou faafaigaluegaina.

O se ripoti o la’asaga alualu i luma e faasalalauina faaletausaga. I le tau lalata i le faai’uga o le periota 5 tausaga, o le a iloiloina le QDP i lona tulaga aogā ma a’afiaga

Ia Iuni 2023, na faamaopoopoina ai e Queensland le fonotaga *Fuafuaga Faata’atia A’afiaga Tumau* muamua e faaigoaina o le [‘*Au Faatasi mo se Queensland faitaulia’.*](https://www.disabilitygateway.gov.au/ads-queensland-forum) O le fonotaga lenei na soalaupuleina ai ADS ma le QDP, e auala i faatalanoaga na faasinotonu i mata’upu o galuega ma ‘auai faatasi i galuega faatino, ma na ‘auai atu iai tagata mai matagaluega a’afiaga tumau, pisinisi lautele, malo ma tagata lautele.

## Galuega Faata’ita’i

**Faigamalo:** Malo Taupulega, Matagaluega o ‘Au’aunaga Lautele

**Fuafuaga Faasinotonu ma Faatinoga:** Galuega

**TAP Sini:** Sini 1: Si’itia le aofa’i o galuega mo tagata e iai a’afiaga tumau.

**Faatinoga:** 1.8 Galuega faata’ita’i – so’otaga o tagata ma galuega o loo gaogao le ‘aufaigaluega ma tomai.

Fai pa’aga ma pisinisi i polokalame o galuega faata’ita’i e feso’ota’i ai tagata o loo i ‘Au’aunaga o Galuega ma A’afiaga Tumau ma galuega o loo gaogao ma mana’omia ai tagata e iai tomai.

**Faasinoga:** O faasinoga e fua faatatau i galuega ta’itasi.

**Tulaga:** Gasolo lelei

Ua galulue faatasi le Matagaluega o ‘Au’aunaga Lautele ma le Austrade i se ata faavae mo se polokalame faata’ita’i i le su’esu’eina o auala fou e faaleleia ai tulaga ‘ausia o galuega mo tagata e iai a’afiaga tumau. O Polokalame Faata’ita’i Turisi ma Tagata Folau (Tourism Local Navigators Pilot) o le a maua ai Tagata Folau i pitonu’u faatulagaina e fesoasoani i pisinisi laiti ma feoololo i atina’e o tagata tafafao, e toe fuata’i tu ma aga masani i galuega ma a’oa’oina pule ma tagata faigaluega e talia ma faafaigaluega tagata e iai a’afiaga tumau.

* O Polokalame Faata’ita’i na amata i le vaiaso muamua o Iulai 2023 ma fa’aauau mo le isi 12 masina.
* O tupe mo le totogiina o Tagata Folau i Pitonu’u na ofoina i ‘au’aunaga e 12 mai le 8 o pitonu’u e ‘ave iai le faamuamua.

Ua fai pa’aga le Matagaluega o ‘Au’aunaga Lautele ma le Fono a Pisinisi i Ausetalia (BCA), to’a 4 o o latou sui aupito tetelē i le puleaina o galuega, ma Faalapotopotoga mo A’afiaga Tumau i Ausetalia (AND) e faia se ata faavae mo se polokalame faata’ita’i e taula’i le va’ai i le tuleia o suiga i uiga faaalia, e faaailoaina i le ta’ita’iga a tagata uma i pisinisi, una’ia ai pulega o kamupani tetele i Ausetalia e taula’i le silasila i le lē na o galuega aupito maualalalo e ofoina i tagata e iai a’afiaga tumau, faailoaina o nofoaga o galuega e saogalemu mo tagata e iai a’afiaga tumau e galulue ai ma opogi ai soifuaga galulue, tuleia tulaga ‘ausia mo galuega tumau a tagata e iai a’afiaga tumau i le taula’i o le va’ai i le si’itia o tulaga i galuega ma avea ma ta’ita’i i le lumana’i.

* Na amata le Polokalame Faata’ita’i ia Aukuso 2023 ma o le a fa’aauau e tau ia Fepuari 2025.

Ua ofoina fesoasoani tupe e faagaoioi ai MA fausia faatasi ata faavae ma kamupani tetele e 4 ma a latou tagata faigaluega e iai a’afiaga tumau i polokalame faata’ita’i e iloiloina vaega o loo avea ma pa puipui mo tagata e iai a’afiaga tumau ma taofia ai ona tulei i luma o latou tulaga i galuega.

## Komesina A’afiaga Tumau Tasmania

**Faigamalo:** Tasmania

**TAP:** Uiga o Tagata Lautele

**TAP sini:** 4. Faaleleia uiga o tagata lautele ina ia atagia i auala tala feagai i Faamuamua o Faiga Faavae i lalo o ADS.

**Action:** 4.1 – O le faavaeina o le Komesina o A’afiaga Tumau i Tasmania o le a galue ina ia mautinoa o tagata e iai a’afiaga tumau, ma o latou aiga, latou te mauaina fesoasoani lagolago e faitauliaina ai ma faigofie ona maua ‘au’aunaga latou te mana’omia, e aofia ai ‘au’aunaga o loo mauaina e tagata lautele, ma o loo faatupeina i le $300,000 i le tausaga mo le 4 tausaga mai le 2021-2022.

**Faasinoga:**

* Ua mae’a ona faia faatalanoaga ma tagata lautele i Tasmania.
* Ua mae’a ona faata’atia le faava’a mo le faavaeina o se Komesina A’afiaga Tumau.

**Tulaga**  Nai faatuai

**Faamatalaina**: Na faasalalau le avanoa mo le tofiga i le faai’uga o le 2022, ma o le Komesina Faavaitaimi fou, Mary Mallett, na amata ona ia faatinoina tiute o le tofi ia Ianuari 2023.

Ua ta’utino e le malo Tasmania le naunauta’iga e faavaeina se tulafono talafeagai ma onapo nei e faatāuaina ai le tulaga malosi, fesuisuia’i ma soifuaga o tagata e iai a’afiaga tumau i Tasmania, ma o loo faamoemoe i se Tulafono o A’afiaga Tumau e tatau ona faatalanoaina ma tagata lautele i le ogātotonu poo le faai’uga o le 2023.

O le faavaeina o se Komesina Faavaitaimi A’afiaga Tumau, e maua ai se taimi ma se avanoa ae le’i mautū se tulafono, e faavaeina ai se Komesina A’afiaga Tumau, e galulue faatasi ma le ‘aufaigaluega i tulafono a le malo e una’ia le aofa’i ma le mafai ona soalaupule faai’uga i faaseā mai tagata e iai a’afiaga tumau.

O le Komesina Faavaitaimi A’afiaga Tumau ua tu’uina iai le pule o se Ofisa Faatagaina i le lalo o le Tulafono ‘Au’aunaga A’afiaga Tumau 2011 (Tas). O le Ofisa Faatagaina e mafai ona ulufale i se nofoaga e:

* faamautinoa o tagata e iai a’afiaga tumau o loo nonofo ai, pe o mauaina ‘au’aunaga faapitoa mo tagata e iai a’afiaga tumau i lea nofoaga, o loo mauaina le tausiga ma fesoasoani lagolago e mana’omia ma talafeagai mo lo latou soifua maloloina ma manuia; pe
* Faamautinoa le saogalemu o se tagata.

O le Komesina Faavaitaimi A’afiaga Tumau fo’i na te:

* ofoina le ta’ita’iga, opogi le tulaga faitaulia ma tuleia le faigofie ona maua avanoa i ‘au’aunaga a le malo ma tagata lautele;
* faalauiloa aiā tatau a tagata e iai a’afiaga tumau;
* faavae ma va’ava’aia aiaiga ma faiga faavae o puipuiga e faatatau i faiga sauā, faiga faatāutala, tu’ulafoa’ina ma le faapologaina o tagata e iai a’afiaga tumau; ma
* Tali atu i tu’ua’iga o faiga faatāutala, tu’ulafoa’ina ma le faapologaina o tagata e iai a’afiaga tumau.

## Faavaeina o a’oga faata’ita’i mo tiute faamātua e ‘ese ai

**Faigamalo:** South Australia

**TAP:** Tausaga Amata o Fanau

**TAP sini:** 2. Faamalosia le mafai ma le aofa’i o ‘au’aunaga tāua e lagolagoina mātua ma i latou e tausia fanau e faia filifiliga e faavae i le silafia lelei mo a latou fanau.

**Faatinoga:** 2.8 Tulei pea le faavaeina o se a’oga faata’ita’i faapitoa mo mātua/’au tausi o loo nonofo faatasi ma se tamaititi e iai a’afiaga tumau “Tuputupua’e ‘Ese’ese”.

**Faasinoga**:

* Mae’a ma pasia le a’oga faata’ita’i.
* Mae’a le polokalame faata’ita’i ma tau’a’aoina.

**Tulaga:** Mae’a

**Faamatalaina**:

O faamatalaga na maua mai mātua na auai i le a’oga faata’ita’i Aiga Tutupu Faatasi (FGT) na iloa ai le to’atele o mātua o loo nonofo ma se tamaititi e iai a’afiaga tumau o loo sa’ilia nisi fesoasoani lagolago. Na faavae mai ai e le vaega a le FGT se a’oga faata’ita’i faapitoa mo faamatalaga mai Mātua i Se Ta’iala Faigofie (PEGs) – ‘Tamaiti e iai a’afiaga tumau’ ma ‘Faatuai le Tuputupua’e’.

O a’oga faata’ita’i fou nei e maua atu ai se va’aiga aotelega i vaega masani ma “fu’a mūmū” o la’asaga tuputupua’e, mea e tatau ona mata’itūina, ma fuafuaga faata’atitia mo mātua o tamaiti e iai a’afiaga tumau. E fa’aaogaina ai le Ata Lautele o A’afiaga Tumau, o le a’oga faata’ita’i e faavae i luga o se va’aiga e fou, mafaufauga, faiga ma maua ai se avanoa mo mātua e talanoa faatasi, a’oa’oina faatasi ma manatunatu i o latou soifuaga ma mea ua latou silafia.

E galulue mātua aga’i i se faasinoga fou ma ni lagona fou e auala i ata videos, gaioiga fai faatasi ma faatalanoaga fai vaega. I le faai’uga o le a’oga faata’ita’i, e faatumuina e mātua se fuafuaga o faatinoga e aofia ai le faailoaina o fetaula’iga o fesoasoani lagolago.

O faamatalaga mai mātua na auai i a’oga faata’ita’i na atagia ai le talisapaia e le to’atele o i latou, ma o le a’oga faata’ita’i ‘Tuputupua’e ‘Ese’ese’ o le a ofoina nei i le setete atoa mo mātua e auai ai i o latou lava pitonu’u ma alaalafaga.

## Polokalame Aboriginal Nofoaga mo Tamaiti ma Aiga (ACFC)

**Faigamalo:** New South Wales

**TAP**: Tausaga Amata o Fanau

**TAP sini**: 3. Una’ia le lagona o le faitaulia faatasi ma faavae avanoa mo mātua, i latou e tausia fanau ma tamaiti e iai a’afiaga tumau i fetaula’iga o mafutaga masani e aofia ai tagata Aboriginal ma Atumotu o le Torres Straits, mātua ma tagata e tausia fanau mai isi aganu’u ma gagana ‘ese’ese.

**Faatinoga**: 3.1 Si’itia le aofa’i o Nofoaga mo Tamaiti ma Aiga Aboriginal (Aboriginal Child and Family Centres (ACFC)) i NSW e maua atu ai ‘au’aunaga lelei mo a’oga i tausaga amata o fanau, ‘au’aunaga feso’ota’i i le soifua maloloina ma aiga mo tamaiti Aboriginal o latou aiga ma tagata lautele.

O ‘au’aunaga ACFCs e lagolagoina tamaiti Aboriginal e faamalieina tulaga mana’omia i le tuputupua’e ma faaleleia atili le mauaina o avanoa i ‘au’aunaga e agatatau ma a latou tu ma aga.

**Faasinoga**:

Ripoti faaletausaga:

* Si’itia aso auai i a’oga ma tulaga e ‘ausia.
* Faaitiitia le aofa’i o tamaiti Aboriginal e ulufale i polokalame o puipuiga o le fanau.
* Faaleleia le tulaga o le maloloina o tamaiti ma tupulaga talavou Aboriginal.

**Tulaga**: Gasolo lelei

**Faamatalaina**:

O le Amataga Malamalama, o se taumafaiga lagalaga na fausia e le malo atoa e taula’i i le faaleleia atili o tulaga ‘ausia mo tamaiti i NSW ma o latou aiga, mo le 2000 aso muamua o o latou olaga mai le taimi na foafoaina ai e o’o i le amataga o a’oga.

O le faalauteleina o le polokalame o Nofoaga mo Tamaiti ma Aiga Aboriginal (ACFC) o se vaega o taumafaiga lagalaga le Amataga Malamalama.

O faatupega e faalauteleina ai le polokalame ACFC e aofia ai:

* $42m e fausia ai nisi ACFCs fou e 6 i le va o le 2024 ma le 2027,
* $22.5m e toe faalelei ma faafou ai nofoaga o iai nei i Ballina, Brewarrina, Gunnedah, Lightening Ridge, Minto, Mount Druitt, Nowra, Toronto ma Doonside i le va o le 2024 ma le 2027
* $1m a nofoaga ta’itasi i tausaga uma mo le tau o le faagaioiga o polokalame (e $535,000 le aofa’i na iai muamua).

O le autū o Amataga Malamalama ina ia faamautinoa o le 67 pasene o tamaiti i NSW o loo i se tulaga o gasologa lelei i lalo o vaega e 5 o le Ola Tuputupua’e Amata i le Tusiga Igoa i Ausetalia (AEDC) i luma mai o le 2027 ma lagolagoina NSW i le sini ‘autū o le 55 pasene e Tapuni le Vā mo tamaiti Aboriginal ma atumotu Torres Straits i gasologa e tusa ai ma vaega e 5 o le AEDC i luma mai o le 2031.

## Fesoasoani lagolago mo Amioga ma le faaitiitia ma soloia o faiga saisai sa’olotoga

**Faigamalo:** Malo Taupulega NDIS Komisi o Faiga Tausili ma Puipuiga

**TAP:** Saogalemu

**TAP sini:** 4. Faaitiitia ma soloia le fa’aaogaina o faiga saisai sa’olotoga i fetaula’iga uma o ‘au’aunaga a le malo.

**Faatinoga:** 4.4 Si’itia taumafaiga e fa’aauau ai pea ona a’oa’oina ma fausia le tulaga o matagaluega i a’afiaga tumau ma tagata lautele i fesoasoani lagolago e faatatau i amioga ma le faaitiitia ma soloia o faiga saisai sa’olotoga.

**Faasinoga:**

*Faasinoga i fafo*

* Faaitiitia le fa’aaogaina o faiga saisai sa’olotoga i se vaitaimi.

*Faasinoga i le aogā ma faigofie ona faatino*

* O le a’oa’oina ma fa’aaogaina o fesoasoani i le fausia o tulaga fia ‘ausia e mafai ona si’itia ai le silafia i matagaluega o a’afiaga tumau, fetaula’iga o ‘au’aunaga lautele ma tagata lautele e soloia faiga saisai sa’olotoga.

**Tulaga:** Gasolo lelei

**Faamatalaina**:

I totonu o le periota o le ripoti, na fa’aauau ona faia a’oga a le NDIS i le matagaluega e fa’aaogaina ai nisi o auala. E aofia ai le:

* 659 gaioiga faatino i faafeiloa’iga e aofia ai fonotaga ma ‘au’aunaga tautua ta’itasi, a’oga faata’ita’i mo ni vaega, faata’ita’iga i tagata lautele, fonotaga ma fetaula’iga o matagaluega ‘ese’ese, ma a’oga fai faatasi ma isi matagaluega e pei o le NDIA, NDS, TAFE, ituitno autū, ma pulega i faigamalo setete ma teritori. Na aofia ai i faafeiloa’iga nei le talanoaina o nisi mata’upu e pei o mana’oga o le tulafono, le tulaga mana’omia o fuafuaga mo fesoasoani lagolago i amioga, ma le faaitiitia ma soloia o faiga saisai sa’olotoga.
* So’otaga ma Iunivesite i le lagolagoina o Fesoasoani Lagolago Lelei mo Amioga e auala i vasega i Iunivesite, le Iunivesite o Queensland, Iunivesite o Flinders, Iunivesite o Curtin, Iunivesite o Monash ma le Iunivesite o Melbourne.
* Faavaeina o fesoasoani faata’ita’i e faatatau i le lagolagoina o amioga, faiga saisai sa’olotoga ma tiute faamalosia i lalo o le Tulafono NDIS e aofia ai:
* Ta’iala faata’ita’i e faatatau i le faailoaina ma le tali atu i mata’upu e aofia ai faiga saisai sa’olotoga (faata’ita’iga, Ta’iala Faata’ita’i Tekonolosi Pu’eata, Ta’iala Toe Teuteu Feoa’iga Saogalemu).
* Auai i le fausia o ata faavae ma tusia pepa o faamatalaga e lima mo tagata auai e faatatau i fesoasoani lagolago i amioga, e maua i le: [Participant Fact Sheets for Behaviour Support | NDIS Quality and Safeguards Commission (ndiscommission.gov.au)](https://www.ndiscommission.gov.au/participants/incidents-and-behaviour-support/understanding-behaviour-support-and-restrictive-practices).
* ‘Lisi Siaki o Fesoasoani Lagolago mo Amioga’ e fa’aata atu ai faiga tala feagai ma aiaiga e resitara ai e faasino tonu i ‘au’aunaga faapitoa mo fesoasoani lagolago i amioga i le taimi e faavaeina ai fuafuaga mo fesoasoani lagolago i amioga.
* Lomiga ma faasalalauina o faamatalaga e aofia ai:
* [Evidence Matters | NDIS Quality and Safeguards Commission](https://www.ndiscommission.gov.au/evidencematters), O lomiga o faamatalaga na aoina mai i molimau mo ‘au’aunaga, tagata auai ma i latou o loo lagolagoina e faaleleia atili ai fesoasoani lagolago i amioga ma faaitiitia ai faiga saisai sa’olotoga.
  + [Medicines for health, not control | NDIS Quality and Safeguards Commission](https://www.ndiscommission.gov.au/medicinesforhealth), o lomiga ma faamatalaga tuufaatasia e fesoasoani i ‘au’aunaga, tagata auai ma i latou e lagolagoina e faaitiitia ma soloia le fa’aaogaina o faiga saisai sa’olotoga.

Na faasalalauina e le Komisi NDIS ni Faiga Faata’ita’i Mataala e fai ma ta’iala i faiga talafeagai mo ‘au’aunaga i a’afiaga tumau i le faailoaina ma tali atu i tulaga lamatia, ma e maua i le: [Practice Alerts | NDIS Quality and Safeguards Commission (ndiscommission.gov.au)](https://www.ndiscommission.gov.au/workerresources).

O le Vaega Fautua i Faiga Lelei ma Togafitiga ua latou faatulagaina fesoasoani tupe e puleaina, ma e feso’ota’i ma ‘au’aunaga ina ia si’itia le tulaga o le tautua i le lagolagoina o amioga.

E le gata i lea, e tolu a’oga faapitoa na faia i luga o le ‘upega tafa’ilagi mo ‘au’aunaga i a’afiaga tumau. O mata’upu na a’oa’oina ai e aofia ai vaila’au mo le soifua maloloina, lē o le pulepuletutū, tulaga lamatia o le soifuaga ma iloiloga atoa o le soifua maloloina ma le pulea o le ma’i māliu.

## Fonotaga i Faalavelave Faafuase’i e tatau ona faitaulia ai ma ‘au’aunaga i a’afiaga tumau

**Faigamalo:** Northern Territory: Leoleo, Fuimu ma ‘Au’aunaga Lavea’i

**TAP:** Pulea Faalavelave Faafuase’i

**TAP sini:** 1. Faamautinoa o fuafuaga mo le faia o iloiloga o tulaga lamatia i faalavelave/faalavelave faafuase’i, ma le faavaeina ma faamautuina o fuafuaga i le puleaina o faalavelave/faafuase’i o loo aofia ai tagata e iai a’afiaga tumau.

**Faatinoga:** 1.2 O fonotaga a Matagaluega ‘Ese’ese/Pulega o Mata’upu i Faalavelave Faafuase’i e aofia ai ‘au’aunaga mo a’afiaga tumau.

O le Vaega mo Galuega Atia’e i A’afiaga Tumau i totonu o le Matagaluega o Aiga, Fale ma Tagata Lautele e lagolagoina le Vaega o Faamasinoga i Tupulaga Talavou; tau aiga ma mātua, ‘au tausi tamaiti ma Aiga Tautuaina i le Teritori ua faamaonia pe masalomia i se su’esu’ega faafoma’i le iai o a’afiaga tumau poo se faatuai i le tuputupua’e.

**Faasinoga:**

* Ua si’itia le aofa’i o fetaula’iga o ‘au’aunaga ma tagata e iai a’afiaga tumau e auai i Fonotaga o le Pulea o Mea Tutupu, Fonotaga a Potopotoga mo le Manuia Lautele, ma Feiloa’iga a Potopotoga mo le Manuia i le faailoaina o Mata’upu e fia faailoaina i tagata ma ‘au’aunaga.
* O tagata o loo soifua ma a’afiaga tumau, i latou o loo gafa ma le tiute o le tausiga, ma tausi faatulafonoina, e logoina ma maua i taimi uma faamatalaga i fuafuaga ma tapenaga o la’asaga uma o mata’upu i faalavelave/faafuase’i.

**Tulaga:** Gasolo lelei

**Faamatalaina:**

O matagaluega e muamua tali i faalavelave (faalavelave faafuase’i) ua faailoaina, o loo maua faamatalaga iai i le Fuafua Faalavelave Faafuase’i Teritori, o loo ta’ita’ia e le Minisita Faauluulu ma le Kapeneta (DCMC). O le Pulega o Mata’upu i Faalavelave (HMA) le faalapotopotoga i le malo NTG e gafa ma le feso’ota’iga ma le tapenaga o fuafuaga ma le mafaia e tali atu ai i soo se itu’aiga faalavelave. O le tali atu i mana’oga o tagata i se tulaga sili ona lamatia i taimi o faalavelave faafusase’i, o se matafaioi e gafa ma tagata lautele, ‘au’aunaga tautua ma matagaluega a le malo.

O ‘Au’aunaga Lavaea’i Faalavelave Faafuase’i NT e maua atu ai faamatalaga maua fua i auala e sauniuni ai, tali atu ma toe fotua’i mai se faalavelave ua faailoaina, ma pulea e auala i le Ofisa Feso’ota’i ma Tagata Lautele e maua atu ai fautuaga i auala e faaitiita ai le tulaga lamatia o se tagata i taimi e tupu ai se faalavelave, pe a lava fuafuaga ma sauniuniga.

O le Vaega o Faamatalaga i Tagata Lautele (PIG), e ta’ita’ia e le DCMC e faamautinoaina le tu’uina i tagata lautele o faamatalaga uma e sa’o ma faasalalauina i taimi talafeagai i taimi e tupu mai ai se faalavelave poo se tulaga lamatia i le tupu mai o se faalavelave, e ‘au’aufaatasi ai ma i isi matagaluega a le malo poo ni ana faalapotoptoga fai pa’aga.

O se tasi o tiute tau’ave tāua o le PIG o le ta’ita’ia lea o le faavaeina ma le faasalalauina o faaaliga faalaua’itele a le malo NTG i taimi e tali atu ai ma le toe faaleleia; e ono aofia ai le fa’aaogaina o faamatala’upu i le gagana Ausetalia mo tagata logonoa (AUSLAN) mo faaaliga faalaua’itele ma faamatalaga faaliliuina. O loo tapenaina e le PIG le tele o faaaliga i isi gagana i lalo o mana’oga o Fe’au Lapata’iga i Ausetalia.

## Tali i Faalavelave o Sāuaga i Aiga o Tagata ma A’afiaga Tumau

**Faigamalo:** Vitoria

**TAP:** Saogalemu

**TAP sini:** 3. Faamalosia ata fausia o fetaula’iga uma i ‘au’aunaga a le malo i fesoasoani lagolago latou te ofoina i tagata e iai a’afiaga tumau o loo i tulaga lamatia.

**Faatinoga:** 3.3 Tali i Faalavelave o Sāuaga i Aiga o Tagata ma A’afiaga Tumau – O lenei taumafaiga e maua ai fesoasoani tupe mo tagata e iai a’afiaga tumau ua sosola mai aiga o loo sāuaina ai, ma faatupeina le tofiga So’otaga o Tali i Faalavelave o Sāuaga i Aiga o Tagata ma A’afiaga Tumau.

**Faasinoga:** Aofa’i o tagata lagolagoina ma faatupega ua mae’a ona faapaleni.

**Status:** Me’a

**Faamatalaina:**

O le Tali i Faalavelave o Sāuaga i Aiga o Tagata ma A’afiaga Tumau na mafai ona maua ai fesoasoani aogā i le sili atu i le 250 tagata e iai a’afiaga tumau na feagai ma faasaoina mai faalavelave. E ‘ova i le $100,000 fesoasoani lagolago a’afiaga tumau na latou mauaina ina ia nonofo saogalemu ai pe sola ‘ese mai sāuaga i totonu o aiga. E aofia ai le faatupeina o le ‘aufaigaluega lagolago ma tausi a tagata ta’ito’atasi, masini faapitoa mo a’afiaga tumau, masini tekonolosi ma fa’aavanoaina o auala i feoa’iga faafaigofie.

O lenei taumafaiga na fesoasoani fo’i i galuega a tagata o loo gafa ma puipuiga mai sāuaga i totonu o aiga ma nisi e lava tomai i lenei faafitauli, e ofoina fesoasoani lagolago e faasinotonu ma aogā mo tagata e iai a’afiaga tumau e sāuaina ma faasaoina mai sāuaga, e auala i seisi ‘au’aunaga faatalanoa. O le ‘au’aunaga lenei e maua atu ai fautuaga i fuafuaga mo le saogalemu, mana’oga faapitoa mo a’afiaga tumau ma faasinoga i isi fesoasoani lagolago faapitoa mo a’afiaga tumau.

E le gata i lea, ae o le a iai fo’i se aofa’i e faatupeina ai se So’otaga Tali mo A’afiaga Tumau, e gafa ma le fausia o le tulaga mafai o galuega ma faalauiloa e auala i le faatulagaina o mafutaga e tufa ai faamatalaga ma semina e faaailoa ai mata’upu i a’afiaga tumau, atoa ai sāuaga e ono tupu i aiga e iai se tagata ma a’afiaga tumau, i faalapotopotoga ‘ese’ese e feso’ota’i ma pe lagolagoina tagata ma a’afiaga tumau na sāuaina.

O le polokalame DLO e lagolagoina fo’i le Fuafuaga ‘Otisi i Vitoria (Victorian Autism Plan) ma le Fuafuaga Maloloina o le Mafaufau Vasega 10.

## Fale Lafitaga Nofoaga ma Fesoasoani Lagolago

**Faigamalo:** Western Australia

**TAP:** TAP Saogalemu

**TAP sini:** 3. Faamalosia ata fausia o fetaula’iga o ‘au’aunaga uma a le malo ma fesoasoani lagolago latou te ofoina i tagata e iai a’afiaga tumau o loo i tulaga lamatia.

**Faatinoga:** 3.1 Fale Lafitaga Nofoaga ma Fesoasoani Lagolago

**Faasinoga:** Faagaioiga o le polokalame

**Tulaga:** Mae’a

**Faamatalaina:**

O fale lafitaga fou e lua mo aiga ma tagata sāuaina i totonu o aiga, na tatalaina i pitonu’u o Kwinana ma Peel ia Tesema 2020. O le fale lafitaga i le pitonu’u o Peel, Warlang Bidi, o le fale lafitaga muamua lea i le setete e faasinotonu i galuega fautua o le mafaufau, ma o le ata fausia na fuafuaina faatasi ma tina ma tama’ita’i na a’afia i sāuaga. E maua ai fesoasoani faapitoa ma faasino i tagata ta’ito’atasi mo tina ma tama’itai e iai a’afiaga tumau, faafitauli o le maloloina o le mafaufau ma/poo a’afiaga mai le ‘ava malosi poo vaila’au faasaina.

O le fale lafitaga Andrea Mia i Kwinana e maua ai nofoaga e faamautu ma tausia ai i taimi o lamatia ai, atoa ai fesoasoani lagolago, ma e avanoa i tina uma e aofia ai tina e iai a’afiaga tumau.

Mai ia Tesema 2021 e oo mai i le taimi nei, na tausia i Warlang Bidi tina e to’a 5 e iai a’afiaga tumau, ae i Andrea Mia e to’a 3 tina ma a’afiaga tumau ma se tamaititi na tausia ai. E le’i iai seisi o tina na lagolagoina e se tagata tausi e ulufale ai i le fale lafitaga.

## ACT Polokalame Tagata So’otaga

**Faigamalo:** Australian Capital Territory

**TAP:** Saogalemu

**TAP sini**: 3. Faamalosia ata fausia o fetaula’iga o ‘au’aunaga uma a le malo ma fesoasoani lagolago latou te ofoina i tagata e iai a’afiaga tumau o loo i se tulaga lamatia.

**Action:** 3.6 Polokalame Tagata So’otaga

**Faasinoga**: O le Polokalame Tagata So’otaga o loo fa’aauau pea.

**Tulaga**: Mae’a

**Faamatalaina**:

O le Polokalame Tagata So’otaga a le ACT o loo fa’aauau ona maua ai tagata so’otaga i faatalanoaga ma leoleo, mata’upu i faamasinoga ma feiloa’iga faatalanoaga ma ofisa o le tulafono i le ACT. E o’o mai i le Aso 14 Iuni 2023, e 787 faasinoga na maua e le Polokalame Tagata So’otaga i le ACT mai Leoleo ACT, 129 vala’au mai Fale Faamasino i le ACT (Sili ma Faaitumalo) ma le 14 mai faalapotopotoga a loia, ae maise le Legal Aid.

Pe lata i le 57% o faasinoga uma na mauaina e le Polokalame na aofia ai se molimau e iai nisi ona faafitauli i feso’ota’iga e ‘ese mai i lona matua. E aofia ai mata’upu i a’afiaga tumau i lona a’oa’oina, a’afiaga i le ‘otisi (autism spectrum disorder), faatuai i le gaioi, faatuai i le gagana, a’afiaga tumau o le tino, a’afiaga i gasegase o le mafaufau ma lagona faamanu’alia.

I le faia o se iloiloga i feso’ota’iga o tagata so’otaga e iai tomai faapitoa e talafeagai ma galuega, latou te tu’uina fautuaga faasinoina i leoleo, ofisa o faamasinoga ma faalapotopotoga a loia ma le tulafono i fuafuaga faata’atitia sili ona talafeagai mo soalaupulega ma le mauaina o molimau i se tulaga maualuga ma lelei.

O loo fa’aauau ona mafaia e le Polokalame ona feso’ota’i faasinoga uma e maua mai (100%) ma se tagata so’otaga e iai ni tomai talafeagai.

## Polokalame Faitaulia Faaitiitia o Tulaga Lamatia mai Faalavelave o Tagata ma A’afiaga Tumau

**Faigamalo:** Faalapotopotoga Pulega Faalavelave Faafuase’i Malo Taupulega i Ausetalia

**TAP:** Pulega Faalavelave Faafuase’i

**TAP sini:** 2. Faamautinoa e faitaulia uma i le puleaina o faalavelave/faalavelave faafuase’i, sauniuniga ma vaega o le toe faaleleia e lagolagoina ai le soifua maloloina ma manuia o tagata e iai a’afiaga tumau ae le’i tupu, i le taimi, ma le mae’ai ai o faalavelave faafuase’i.

**Faatinoga:** 2.5 O le Faalapotopotoga Pulega Faalavelave Faafuase’i Malo Taupulega i Ausetalia e aofia ai le Faalapotopotoga Toe Faaleleia ma Faatumau, e aofia i a latou ripoti ni vaega o le ‘ato’atoa i faamatalaga ma mana’oga e lē o faamalieina o tagata e iai a’afiaga tumau i le toe faaleleia ma le faaitiitia o tulaga lamatia i aiaiga o le faatinoga o galuega a le Faalapotopotoga.

**Faasinoga:** O vaega le ‘ato’atoa i faamatalaga ma mana’oga lē faamalieina o tagata e iai a’afiaga tumau i le toe faaleleia ma faaitiitia o tulaga lamatia e lipotia i le Faalapotopotoga o Faalavelave Faafuase’i Malo Taupulega (e aofia ai le Faalapotopotoga Toe Faaleleia ma Faatumau lea sa iai muamua) i vaega o le faatinoga o ana pisinisi.

**Tulaga:** Gasolo lelei

**Faamatalaina**:

Vaega 1 o Polokalame Faitaulia Faaitiitia o Tulaga Lamatia mai Faalavelave o Tagata ma A’afiaga Tumau ua mae’a nei, o se su’esu’ega Va’ai Aotelega i le Atunu’u na faia e le Nofoaga mo Su’esu’ega i A’afiaga Tumau e le Iunivesite o Sini.

O le Su’esu’ega Va’ai Lautele o se iloiloga aotelega o le tulaga faitaulia i fuafuaga mo le puleaina o faalavelave faafuase’i i le atunu’u atoa. E maua ai se laina faavae e iloiloina ai le agatutusa i le atunu’u atoa i le tulaga Faitaulia o Tagata ma A’fiaga Tumau DRR.

O le Su’esu’ega na aofia ai se iloiloga o su’esu’ega na toe iloiloina e nisi e tutusa tomai i le DIDRR ma faavaeina ai le “Fa’afanua o Faamatalaga lē ‘Ato’atoa” i molimau ma faamatalaga, se sa’ili’iliga i le tulaga ‘auai o tagata e iai a’afiaga tumau Fuafuaga i le Puleaina o Faalavelave Faafuase’i ma le faailoaina o ‘faiga taualoa’ i le DIDRR i aso nei.

E tolu vaega na tusilima iai le Su’esu’ega e avea ma faamuamua:

1. Fuafuaga faitaulia, e faailoaina ‘au’aunaga ma aseta e mafai ona faaminoi mo tagata e iai a’afiaga tumau i le taimi o faalavelave faafuase’i;
2. Faamatalaga e ta-aofia ai ma faigofie ona maua e tagata uma; o auala o feso’ota’iga ma mea fa’aaogaina e tatau ona iloilo faatasi ma tagata e iai a’afiaga tumau;
3. Faiga faata’ita’i e faitaulia ma tuleia ai avanoa mo le fausiaina o fesoasoani lagolago ma felagolagoma’i i ‘au’aunaga ma faaitiitia ai faiga faatua’oia ma tagata e iai a’afiaga tumau.

O le Su’esu’ega lenei o le a limata’ita’ina ai le isi Vaega o galuega i totonu o le polokalame DIDRR o loo naunau le NEMA e amata faagasolo i se taimi lata mai.

## Va’ai aotelega i la’asaga alualu i luma talu mai le Aso 3 Tesema 2021

Talu mai ona tatalaina ADS, na molimauina le la’asaga alualu i luma aga’i i le faatinoga o galuega. O le tele o faigamalo na si’itia le aofa’i o galuega faatinoina na mae’a i le 2022-2023 pe a faatusa i le periota 2021-2022 o ripoti.

O aotelega o la’asaga alualu i luma i TAPS uma e 417 na iloa ai:

* **353 (85%)** galuega faatino na lipotia le mae’a poo gasolo lelei, ma le;
  + **144** **(35%)** galuega faatino mae’a, ma
  + **209** **(50%)** galuega faatino gasolo lelei
* **63 (15%)** galuega faatino o loo lipotia le faatuai, taofia lē tumau pe amata i le lumana’i.

**Siata 13: TAPs la’asaga alualu i luma o galuega faatino uma a faigamalo ma tulaga mo le periota 2021-2023**

|  |  |  |  |  |  |  |
| --- | --- | --- | --- | --- | --- | --- |
| **Malō** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| Aus Gov | 17 | 23 | 16 | 1 | 2 | 59 |
| NSW | 6 | 25 | 12 | 3 | 0 | 46 |
| VIC | 18 | 30 | 2 | 0 | 0 | 50 |
| QLD | 23 | 28 | 4 | 0 | 0 | 55 |
| WA | 10 | 20 | 1 | 0 | 0 | 31 |
| SA | 28 | 31 | 7 | 2 | 1 | 69 |
| TAS | 8 | 13 | 8 | 0 | 0 | 29 |
| ACT | 25 | 12 | 3 | 0 | 0 | 40 |
| NT | 9 | 27 | 1 | 1 | 0 | 38 |
| **Aofa'i o le Atunuu** | **144** | **209** | **54** | **7** | **3** | **417** |

**Siata 14: TAPs; la’asaga alualu i luma o galuega faatino uma i TAP ta’itasi ma tulaga mo le periota 2021-2013**

|  |  |  |  |  |  |  |
| --- | --- | --- | --- | --- | --- | --- |
| **TAP** | **Mae'a** | **Gasolo lelei** | **Nai faatuai** | **Taofia** | **Amata i se taimi o i luma** | **Aofa'** |
| **Galuega** | 27 | 47 | 9 | 0 | 0 | 83 |
| **Amioga a le Nuu** | 25 | 33 | 10 | 0 | 0 | 68 |
| **A'oga Amata** | 22 | 43 | 7 | 3 | 1 | 76 |
| **Saogalemu** | 49 | 52 | 25 | 4 | 2 | 132 |
| **Puleaina o Faalavelave Faafuase'i** | 21 | 34 | 3 | 0 | 0 | 58 |
| **Aofa'i** | **144** | **209** | **54** | **7** | **3** | **417** |
| **Pasene** | **35%** | **50%** | **13%** | **2%** | **1%** |  |

Maitau: O pasene e ono lē atoa le 100 ona e faitau i le tesimale soso’o i luga.